Atzat Nefesh

Η Atzat Nefesh (εβραϊκά: עצת נפש, συμβουλή της ψυχήςSteven Greenberg, Wrestling with God and Men: Homosexuality in the Jewish Tradition, University of Wisconsin Press, 2004, p. 286.) είναι ορθόδοξη ιουδαϊστική οργάνωση θεραπείας μεταστροφής με έδρα το Ισραήλ, η οποία προωθεί την μεταβολή του σεξουαλικού προσανατολισμού.

 Ιστορία 
Η Atzat Nefesh ιδρύθηκε το 2001 από τον ραβίνο Σλόμο Αβινέρ Creed Newton, « Israel's struggle with gay conversion therapy », Al Jazeera, 5 Δεκεμβρίου 2014.. Απευθύνεται, συγκεκριμένα, σε άτομα τα οποία φέρουν βαρέως την εκ μέρους τους πρακτική του αυνανισμού, της ομοφυλοφιλίας και της πορνογραφίας ή της πορνείας. Ισχυρίζεται, επίσης, πως είναι σε θέση να θεραπεύσει θύματα σεξουαλικής κακοποίησης.

Η συγκεκριμένη οργάνωση διαθέτει ομάδες υποστήριξης, καθώς και μία τηλεφωνική πράσινη γραμμή, των οποίων υπεύθυνοι είναι εθελοντές οι οποίοι είναι εκπαιδευμένοι στην γιεσιβά. Οργανώνει, επίσης, εργαστήρια διάρκειας τριών ημερών κατά την διάρκεια των οποίων ο κόσμος έχει την δυνατότητα να εξερευνήσει την αρσενικότητά του. Στην συνέχεια, η οργάνωση τους παραπέμπει προς φερόμενους ως θεραπευτές οι οποίοι χρησιμοποιούν την θεραπεία μετατροπής.

 Σκάνδαλο 
Τον Οκτώβριο του 2014, η Υπουργός Υγείας του Ισραήλ, Γιαέλ Γκερμάν, υιοθέτησε την διακήρυξη των βασικών αρχών της Israel Psychological Association, η οποία απαγορεύει την χρήση θεραπειών μεταστροφής, ενώ, ταυτόχρονα, προειδοποίησε τους πολίτες ενάντια σε παρόμοιες θεραπείες Ido Efrati et Yair Ettinger, « Israel Comes Out Against Gay 'Conversion' Therapy », Haaretz, 6 Οκτωβρίου 2014. Yaron Kelner, « Health Ministry: Gay conversion therapy 'inappropriate' », Ynet News.com, 6 Οκτωβρίου 2014.. Ο Σλόμο Αβινέρ, ως απάντηση, δήλωσε πως η οργάνωση θα συνέχιζε την δράση της παρά την αντίθετη άποψη της Υπουργού Υγείας Kobi Nachshoni, « Rabbi vows to continue gay conversion therapy », Ynet News, 8 Οκτωβρίου 2014..

Τον Μάρτιο του 2015, ο Ισραηλινός μπλόγκερ και γκέι ακτιβιστής Νατάν Αζουλάι πραγματοποίησε έρευνα αποδεχόμενος «θεραπεία» εντός της Atzat Nefesh, ενώ, στην συνέχεια, δημοσίευσε το ρεπορτάζ του στην ιστοσελίδα Mako Natan Azulay, « כתובת נאצה בפתח בית כתב מאקו: "הומו נרצח אותך" », Mako, 25 Μαρτίου 2015.. Εντός του συγκεκριμένου ρεπορτάζ, αναφέρει πως η οργάνωση εξακολουθεί να στέλνει τον κόσμο προς «θεραπευτές» οι οποίοι ήταν ανεκπαίδευτοι ή δεν είχαν ουδεμία σχέση με τον χώρο της υγείας. Κατόπιν του συγκεκριμένου δημοσιεύματος, ο μπλόγκερ βρήκε στον τοίχο της κατοικίας του απειλητικό μήνυμα το οποίο ανέφερε: «Αδερφή, θα σε σκοτώσουμε» Yanir Dekel, « “HOMO, WE’LL MURDER YOU” » , A Wider Bridge, 27 Μαρτίου 2015..

 Παραπομπές 

Κατηγορία:Οργανώσεις στο Ισραήλ
Κατηγορία:Ιουδαϊστικές οργανώσεις
Κατηγορία:Ψευδοεπιστημονική θεραπεία της ομοφυλοφιλίας
Κατηγορία:ΛΟΑΤ θεματολογία και Ιουδαϊσμός